Kera hantu barat

Kera hantu barat (Cephalopachus bancanus), dikenali umum sebagai kera buku, ingkir atau rukut-rukut, ialah satu-satunya spesies kera hantu dalam genus Cephalopachus. Ia ditemukan bertaburan di hutan-hutan primer dan sekunder di Borneo, Sumatera dan pulau-pulau terdekat. Ia dicatat oleh Thomas Horsfield, seorang ahli alamiah Amerika Syarikat sehingga turut dikenali sebagai kera hantu Horsfield.

Kera hantu ini merupakan haiwan yang dilindungi dan memerlukan lesen pemburuan di Malaysia. Status pengekalan mereka dikelaskan sebagai "Lower Risk/Conservation Dependent". Apabila dikurung, sesetengah kera hantu diketahui mencederakan atau membunuh diri sendiri akibat tekanan. Kera hantu sukar dipelihara dan biasanya cepat mati dalam tempoh beberapa minggu selepas ditangkap..

 Peristilahan 
Nama kera buku digunakan di Sumatera.

Nama ingkir digunakan di pulau-pulau Bangka dan Borneo.

Huraian

Warna bulunya berubah-ubah dari zaitun pucat atau perang kemerahan hingga perang-kelabu gelap atau pucat, tergantung usia. Berdasarkan 12 kutipan spesimen, ukuran dari kepala ke badan adalah antara . Kera hantu barat mempunyai ekor yang amat panjang mencapai  dan tidak berbulu kecuali di hujung ekor. Spesies ini mempunyai dua cakar perapi pada setiap kaki. Jari tangannya sangat panjang dan berpad di hujung. Jari kaki pula berkuku pipih kecuali di jari kedua dan ketiga kaki belakang yang mempunyai kuku cakar. Ia mempunyai mata besar yang tidak memantulkan cahaya. Telinganya berselaput, runcing dan agak mulus. Geraham spesies ini berbucu tajam dan agak trituberkular. Formula gigi kera hantu barat adalah 2:1:3:3 di rahang atas dan 1:1:3:3 di rahang bawah.
 Tabiat 
Spesies ini aktif pada waktu malam.

 Pemakanan 
Kera hantu barat biasanya makan serangga terutamanya kumbang, semut dan belalang; ia menangkap serangga dengan menerkam. Ia juga diketahui menangkap burung, ular dan kelawar.

 Pembiakan 
Sebagai mamalia, kera hantu barat berdarah panas, melahirkan anak, menjaga anak, dan mempunyai bulu di badan. Kera hantu barat akan menjaga anaknya sehingga mampu berdikari.

 Lihat juga 
 Kera hantu Filipina
 Kera hantu spektral

Catatan

 Rujukan 

 Sumber-sumber 



Kategori:Cephalopachus

he:קופיפים